Zbor väzenskej a justičnej stráže

Zbor väzenskej a justičnej stráže (ZVJS) je „charakterizovaný ako ozbrojený zbor, ktorý plní úlohy súvisiace s výkonom väzby, výkonom trestu odňatia slobody, ochranou a strážením objektov zboru a ochranou poriadku a bezpečnosťou v súdnych objektoch.“ Zbor podlieha Ministerstvu spravodlivosti, jeho generálneho riaditeľa do funkcie menuje minister. V máji 2024 bol za generálneho riaditeľa vymenovaný plk. Mgr. JUDr. Ing. Ľubomír Klištinec.[1] Ústavy Zbor väzenskej a justičnej stráže prevádzkuje na Slovensku 6 ústavov na výkon väzby, 8 ústavov na výkon trestu odňatia slobody a 4 ústavy na výkon väzby a výkon trestu odňatia slobody. Prevádzkuje tiež 2 zariadenia: Nemocnicu Trenčín a Rekreačné stredisko Zboru väzenskej a justičnej stráže v Bukovci. Nasledujúci zoznam pochádza zo stránok ZVJS. Ústavy na výkon väzby Nitra Inštitút vzdelávania ZVJS so sídlom v Nitre Žilina Prešov a oddelenie výkonu trestu s miestom výkonu služby v Sabinove Ústavy na výkon trestu odňatia slobody Hrnčiarovce nad Parnou Dubnica nad Váhom Sučany Košice – Šaca Nitra – Chrenová Banská Bystrica – Kráľová Želiezovce Ružomberok Ústavy na výkon väzby a výkon trestu odňatia slobody Leopoldov Bratislava Ilava Košice Levoča Nitra Banská Bystrica Generálni riaditelia V rokoch 2010 až 2012 bol generálným riaditeľom plk. Mgr. Róbert Mudronček. Neskôr ho vymenil plk. Eugen Balko. Toho po dvoch rokoch k 1. októbru 2014 vymenil plk. Milan Ivan. Generál Milan Ivan zo svojho postu odstúpil 30. decembra 2020 po pokuse o samovraždu Milana Lučanského vo väzbe. Po generálovi Ivanovi zbor dočasne viedol Michal Sedliak. V marci 2021 ministerka spravodlivosti Mária Kolíková za nového generálneho riaditeľa vymenovala Róberta Mudrončeka, dovtedy riaditeľa Ústavu na výkon väzby a výkon trestu odňatia slobody Ilava. Plukovník Michal Sedliak je námestník generálneho riaditeľa pre služobné veci. Referencie Pozri aj Zoznam väzníc na Slovensku Externé odkazy Zbor väzenskej a justičnej stráže Ministerstvo spravodlivosti Slovenskej republiky a jej podriadené organizácie